CELEX: C2005/057/43
Language: fi
Date: 2005-03-05 00:00:00
Title: Asia T-455/04: D. Beyatlin ja A. Candanin 18.11.2004 Euroopan yhteisöjen komissiota vastaan nostama kanne

5.3.2005   
            
            
               FI
            
            
               Euroopan unionin virallinen lehti
            
            
               C 57/25
            
         D. Beyatlin ja A. Candanin 18.11.2004 Euroopan yhteisöjen komissiota vastaan nostama kanne
   (Asia T-455/04)
   (2005/C 57/43)
   Oikeudenkäyntikieli: englanti
   D. Beyatli, Nicosia (Kypros), ja A. Candan, Istanbul (Turkki), ovat nostaneet 18.11.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajana on asianajaja A. Demetriades.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa komission 5.5.2004 tekemän päätöksen, jonka mukaan kantajat eivät läpäisseet Kyproksen kansalaisille tarkoitetun apulaishallintovirkamiesten avoimen kilpailun EPSO/A/1/03 kirjallisia kokeita;
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat ovat Kyproksen kansalaisia, joiden äidinkieli on turkki. He hakivat apulaishallintovirkamiehen tointa Kyproksen kansalaisille tarkoitetussa avoimessa kilpailussa EPSO/A/1/03. Kilpailuilmoituksessa edellytettiin, että hakijat hallitsevat perusteellisesti kreikan kielen. Kantajat eivät saaneet riittävää pistemäärää testissä (e), joka oli kreikankielinen, eikä heitä näin ollen hyväksytty suullisiin kokeisiin.
   Kantajat riitauttavat tämän päätöksen väittäen, että vaatimus, jonka mukaan hakijoiden on tulee hallita perusteellisesti kreikan kieli, on syrjivä, kun voidaan olettaa, ettei kaikkien Kyproksen kansalaisten äidinkieli ole kreikka. Kantajien mukaan kyseisellä vaatimuksella rikotaan EY 12 artiklaa ja henkilöstösääntöjen 1d ja 27 artiklaa. Lisäksi he väittävät, että asetuksen 401/2004 (1) 3 artiklassa rajoitetaan palvelukseen ottaminen koskemaan ainoastaan sellaisia virkamiehiä, joiden pääkielenä on jokin nykyisistä yhdestätoista virallisesta kielestä, ja se ei ole siten oikeassa suhteessa Euroopan Unionin tavoitteisiin ja sen pyrkimykseen yhdistää turkkia puhuvat Kyproksen kansalaiset Euroopan Unioniin.
   
      (1)  Kyproksen, Tsekin tasavallan, Viron, Unkarin, Latvian, Liettuan, Maltan, Puolan, Slovakian ja Slovenian Euroopan unioniin liittymisen vuoksi käyttöön otettavista Euroopan yhteisöjen virkamiesten palvelukseen ottamista koskevista väliaikaisista erityistoimenpiteistä 23 päivänä helmikuuta 2004 annettu neuvoston asetus (EY, Euratom) N:o 401/2004, EYVL L 67, 5.3.2004, s. 1.